
Narva Täiskasvanute Kooli
hoolekogu moodustamine

1. Asjaolud ja menetluse käik

Hoolekogu on alaliselt tegutsev organ, kelle ülesanne on kooli õpilaste, õpetajate, kooli pidaja, õpilaste vanemate, vilistlaste ja kooli toetavate organisatsioonide ühistegevus õppe ja kasvatuse suunamisel, planeerimisel ja jälgimisel ning õppeks ja kasvatuseks paremate tingimuste loomine. 
Ühe asutusena tegutseva põhikooli ja gümnaasiumi hoolekogu koosseisu kuuluvad kooli pidaja esindaja, vähemalt kaks õppenõukogu esindajat (kellest üks esindab põhikooli ja teine gümnaasiumi õpetajaid), nii põhikooli- kui ka gümnaasiumiõpilaste vanemate esindajad, vilistlaste ning kooli toetavate organisatsioonide esindajad (kusjuures vanemate, vilistlaste ja kooli toetavate organisatsioonide esindajad moodustavad enamuse hoolekogu koosseisust ja nemad ei tohi kuuluda koolitöötajate hulka), õpilasesinduse olemasolul selle nimetatud esindaja ning õpilaste esindaja. Narva Täiskasvanute Kool on kool, kus toimub üksnes mittestatsionaarne õpe. Sellises õppeasutuses ei kuulu hoolekogusse vanemate esindajad. Muus osas kohaldatakse gümnaasiumi või ühe asutusena tegutseva põhikooli ja gümnaasiumi hoolekogu koosseisu kohta sätestatut.
Narva Täiskasvanute Kool on munitsipaalkool. Munitsipaalkooli pidajaks on linn. Seadusega kohaliku omavalitsusüksuse pädevusse antud küsimusi otsustab kohaliku omavalitsuse volikogu. Narva Linnavolikogu on 05.12.2013. a otsusega nr 125 nimetanud esindajaks Narva Täiskasvanute Kooli hoolekogusse Aleksandr Jefimov.

Uus hoolekogu koosseis esitati Narva Linnavalitsuse Kultuuriosakonnale kinnitamiseks 31.03.2014. a kirjaga nr 1.1-16/45.

2. Õiguslikud alused

2.1 Põhikooli- ja gümnaasiumiseaduse § 73 lõike 1 kohaselt moodustatakse hoolekogu ja kehtestatakse selle töökord kooli pidaja kehtestatud korras.
2.2 Narva Linnavolikogu 25.11.2010 määruse nr 40 „Narva munitsipaalkoolide hoolekogude moodustamise ja töö kord“ § 3 lõike 4 alusel moodustab hoolekogu Narva Linnavalitsus korraldusega.
3. Otsus

3.1. Moodustada Narva Täiskasvanute Kooli (registrikood 75024292) hoolekogu koosseisus:
Aleksandr Jefimov

- kooli pidaja esindaja

Irina Troškina    

- õppenõukogu esindaja (põhikooli õpetajate esindaja)

Marjana Baškirova              
- õppenõukogu esindaja (gümnaasiumi õpetajate esindaja)

Arkadi Ivanov


- õpilaste esindaja
Martin Tatšilin

- õpilaste esindaja
Marina Koltšina

- vilistlaste esindaja

Ljubov Varušina

- vilistlaste esindaja

Maritsa Ort


- kooli toetavate organisatsioonide esindaja

Alla Delovaja


- kooli toetavate organisatsioonide esindaja
Natalja Belotserkovskaja
- kooli toetavate organisatsioonide esindaja
Oleg Karmazõn

- kooli toetavate organisatsioonide esindaja
4. Rakendussätted 

4.1 Tunnistatakse kehtetuks Narva Linnavalitsuse 29.12.2010. a korraldus nr 1706-k „Narva Täiskasvanute Kooli hoolekogu koosseisu moodustamine“.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.3 Korraldus jõustub seadusega sätestatud korras.

